Ana Gandón

Ana María Gandón Menduiña, nada en Aldán (Cangas) o 28 de xullo de 1950 é unha política galega do Bloque Nacionalista Galego.

 Traxectoria 
Militou no PSG-EG e foi candidata por esta formación nas eleccións xerais de 1986BOE e nas eleccións xerais de 1989. Nas Eleccións ao Parlamento de Galicia de 1993 foi de terceira na lista da Coalición Unidade Galega-Esquerda Unida da Provincia de Pontevedra, encabezada por Camilo Nogueira.DOG Posteriormente integrouse no BNG e foi nas listas desa organización nas eleccións xerais de España de 1996.BOE Nas municipais de 1999 foi no segundo posto da lista do BNG de Vigo, que encabezaba Lois Pérez Castrillo. Foi elixida concelleira e nomeada concelleira de Muller e Educación (1999-2003). Nas eleccións ao Parlamento de Galicia de 2005 foi na lista do BNG pola Provincia de Pontevedra.DOG Nas municipais de 2011 e municipais de 2015 foi na lista do BNG do concello de Oia.

En 2018 recibiu o Premio de Igualdade Ernestina Otero outorgado polo Consello Municipal da Muller e a Concellería de Igualdade do Concello de Vigo.

 Notas 

 Véxase tamén 
 Ligazóns externas 


Categoría:Políticos do BNG
Categoría:Concelleiros de Vigo
Categoría:Concelleiros de Galicia durante a democracia
Categoría:Nados en 1950
Categoría:Nados en Cangas